jkorsvik/nowiki_second_scrape_merged huggingface dataset:
Her bli det liv! De beste 1992–2002

Her bli det liv! De beste 1992–2002 er en samleplate utgitt av D.D.E. i 2002. Dette er det siste med Terje Tranaas i bandet.


== Sporliste ==


=== CD 1 ===
«Intro – her bli det liv!» 0:08
«Det går likar no» 3:15 – Det går likar no
«Det umulige e mulig» 5:00 – Rai-Rai
«Det fine vi hadd sammen» 4:18 – Jippi
«Æ har ti» 3:51 – Det går likar no
«Alt som æ ønske mæ» 2:39 – Ohwæææh
«Bondeknøl» 3:01 – Ohwæææh
«Siste buss har gått» 4:13 – Rai 2
«Du e nydelig» 2:48 – Ohwæææh
«Når æ e heilt alein» 4:15 – Rai-Rai
«Leia e livet» 4:14 – Ohwæææh
«Du kan stø dæ på mæ» 3:30 – Vi ska fæst - aill' mot aill
«Flamma» (singleversjon) 3:58 – Flamma/Kvinnfolk
«En herlig hem'lighet» 5:51 – Rai 2
«Sånn som elva» 3:28 – Jippi
«I kjærlighet e æ en tosk» 3:31 – Jippi
«By'n æ bor i» 3:25 – Rai 2
«Æ e i allfall ærlig» 4:54 – Rai 2
«Gata mi» 2:20 – Rai 2
«Sei ka du vil» 3:54 – Det går likar no
«Æ gir mæ over» 3:35 – Vi ska fæst - aill' mot aill


=== CD 2 ===
«E6» 5:02 – Det går likar no
«Ohwææææh!!!» 4:24 – Ohwæææh
«Vinsjan på kaia» 4:08 – Rai-Rai
«Så fint & få prøvd sæ på livet» 4:24 – Rai-Rai
«Vi ska fæst» 2:49 – Vi ska fæst - aill' mot aill
«Steg» 4:13 – Det går likar no
«Ainner sia av elva» 4:29 – Rai-Rai
«Rompa mi» 3:32 – Det går likar no
«Æ har itj sagt æ kan gå på vatnet» 4:00 – Ohwæææh
«Folkevogn kabriolet» 3:04 – Jippi
«Konfirmasjonsdressen» 4:02 – Ohwæææh
«Den tryggeste losen» 4:15 – Vi ska fæst - aill' mot aill
«Ka e det du vil» 3:18 – Det è D.D.E. (live)
«Nykoka kaffe» 3:12 – Ohwæææh
«For my av det gode» 4:32 – Vi ska fæst - aill' mot aill
«Vi ska sjå sola gå ned i havet» 4:26 – Det går likar no
«Rai-Rai» 3:16 – Rai-Rai
«Festblanding» 3:54 ny (bonus)
«Bryggeblanding» 3:58 ny (bonus)
«I samme båt» (Viken) 3:42 ny (bonus)


== Medvirkende ==


=== D.D.E. ===
Bjarne Brøndbo – sang trekkspill låtskriver
Frode Viken – mandolin gitarer låtskriver vokal kor
Arnt Egil Rånes – gitarer kor tekniker
Eivind Berre – bass kor
Eskil Brøndbo – perkusjon kor trommeslager
Terje Tranaas – tangenter kor trekkspill
Bård Jørgen Iversen – tangenter kor trekkspill


=== Andre medvirkende ===
Kevin Petrie – tekniker
Ingar Helgesen – tekniker
Svein Gundersen – tekniker produsent
Cecilie Sørmeland – kor på i samme båt
Marianne Sørmeland – kor på i samme båt
Lena Storhaug – kor på i samme båt
Susan Melhus – kor på i samme båt
Jan-Kjell Nordmeland – kor på i samme båt
Ewa-Mari Johansson - foto
Anna Wiklund - fotoassistent
Trygve Indrelid - foto
Lasse Berre - foto
Jörgen Ahlström - foto


== Eksterne lenker ==
(en) Her bli det liv! De beste 1992–2002 på Discogs 
(en) Her bli det liv! De beste 1992–2002 på MusicBrainz 
(no) Her bli det liv! De beste 1992–2002 på Rockipedia
Gwaii Haanas nasjonalpark

Gwaii Haanas nasjonalpark er en nasjonalpark som ble grunnlagt i 1988. Parken blir ofte bare referert til som Gwaii Haanas og ligger på den sørligste delen av Haida Gwaii og ligger 130 kilometer utenfor kysten av Britisk Columbia i Canada. 
Gwaii Haanas nasjonalpark beskytter en øygruppe på til sammen 138 øyer der den største øya er Moresby Island og den sørligste øya er Kunghit Island. Parken ble erklært som UNESCOs verdensarvliste i 1981. Det finnes anslagsvis 750 000 sjøfugl som hekker hvert år langs kysten av Gwaii Haanas nasjonalparken mellom mai og august. 
Nasjonalparkens flora og fauna har utviklet seg over en periode på flere tusener av år. Dyrene og plantene på øyene avviker ofte fra de dyrene og plantene som finnes på fastlandet rundt øyene. Mange vanlige kontinentale arter finnes ikke på øyene, men de har isteden utviklet flere unike underarter som ikke finnes noen andre steder på jorden. Andre arter som finnes på øya har blitt introdusert relativt nylig blant annet hjort, ekorn og bever. De introduserte artene finnes nå i det store flertall, men det går mye på bekostning av de lokale plantene og dyrene som var på øyene først.


== Eksterne lenker ==
(en) Offisielt nettsted 
(fr) Offisielt nettsted 
(en) Gwaii Haanas National Park Reserve – kategori av bilder, video eller lyd på Commons
Jippi

Jippi er et musikkalbum utgitt av D.D.E. sommeren 2000.


== Sporliste ==
«Næh! han sneisi» (Viken) 3:24
«Sånn som elva» (Viken/Olsen) 3:28
«Det fine vi hadd' sammen» (Viken/Olsen) 4:18
«Hate dæ som pest'n» (Viken/Kristensen) 4:04
«Bom bom bom» (Viken) 3:28
«Gammeljomfrutur» (Viken/Olsen) 3:30
«I kjærlighet e æ en tosk» (Viken) 3:31
«2000 grunna» (Viken) 3:33
«Ugress» (Viken/Kristensen) 4:00
«Folkevogn kabriolet» (Viken/Mokkelbost) 3:04
«Du skull' ha vært her no» (Viken/Olsen) 3:57
«Kyss mæ, kyss mæ, kyss mæ» (Viken) 2:44
«Ei svale gjør ingen sommer» (Viken/Mokkelbost) 3:25


== Medvirkende ==


=== D.D.E. ===
Bjarne Brøndbo – vokal kor
Bård Jørgen Iversen – orgel kor
Frode Viken – låtskriver gitarer kor
Eskil Brøndbo – trommer
Terje Tranaas – piano keyboard programmering trekkspill kor
Eivind Berre – bass kor coverdesign
Arnt Egil Rånes – gitarer kor mandolin banjo


=== Andre medvirkende ===
Torbjørn Sunde – trombone
Jens Petter Antonsen – trompet flügelhorn og kornett
Rune Haglund – trompet og flügelhorn
Morten Halle – tenorsax og fløyte
Petter Skretting – tenorsax
Roar Engelberg – panfløyte
Irene Hynes – styling
Ewa-Mari Johansson – foto
Ingar Helgesen – tekniker mix produsent
Håvard Nordhøy – tekniker
Jan Roberg – tekniker
Anders Offenberg – tekniker
Terje Adde – strykearr


== Eksterne lenker ==

(en) Jippi på Discogs
Sangay nasjonalpark

Sangay nasjonalpark er en nasjonalpark som ligger i provinsene Morona Santiago, Chimborazo og Tungurahua i Ecuador. Parken inneholder de to aktive vulkanene Tungurahua og Sangay og flere økosystemer som blant annet spenner over tropiske regnskoger og isbreer. Parken ble grunnlagt i 1979.
Parken har vært oppført som en del av UNESCOs verdensarvliste siden 1983. I 1992 ble parken lagt til listen over den delen av verdensarven som var i fare på grunn av ulovlig jakt, omfattende beite, planlagt veibygging og en utbredelse av parkens areal. Parken ble fjernet fra UNESCOs liste over truede områder i 2005 da den ikke lenger ble oppfattet som i overhengende fare.
Nasjonalparken er et viktig fristed for sjeldne arter fra Andesfjellene blant annet fjell tapir og bebrillede bjørner. Mellom 300 og 400 fugleartar holder til i parken det meste av året.
Vi ska fæst – aill’ mot aill

Vi ska fæst – aill' mot aill er et musikkalbum utgitt av D.D.E. i 2001. 


== Sporliste ==
«Vi ska fæst» (Viken) 2:49
«Æ lovve og lyg» (Viken) 3:37
«For my av det gode» (Viken/Olsen) 4:32
«Alarm! full fyr!» (Viken/Olsen) 3:03
«Du kan stø dæ på mæ» (Viken/Kristensen) 3:30
«Helse i hver dråpe» (Viken/Mokkelbost) 3:55
«Den tryggeste losen» (Viken/Olsen) 4:15
«Vi e et perfekt par» (Viken/Olsen) 3:17
«Æ gir mæ over» (Viken/Kristensen) 3:35
«Æ ska slutt» (Viken/Mokkelbost) 2:47
«Så kjem morrada'n» (Viken) 2:30


== Medvirkende ==


=== D.D.E. ===
Bjarne Brøndbo – vokalist, kor, produsent
Frode Viken – låtskriver, gitar, kor, vokal, produsent
Arnt Egil Rånes – gitar, mandolin, el. sitar, produsent
Eskil Brøndbo – trommer, perkusjon, produsent
Terje Tranaas – keyboard, piano, trekkspill, blokkfløyte, produsent
Bård Jørgen Iversen – orgel, kor, produsent
Eivind Berre – bass, kor, coverdesign, produsent


=== Andre medvirkende ===
Thomas Brøndbo – kor på Alarm! full fyr!, Du kan stø dæ på mæ, Helse i hver dråpe og Æ gir mæ over
Irene Hynes – styling
Ewa-Mari Johansson – foto
Roberth Opsahl-Engen - miks
Håvard Nordhøy - tekniker


== Eksterne lenker ==

(en) Vi ska fæst – aill’ mot aill på Discogs
Wood Buffalo nasjonalpark

Wood Buffalo nasjonalpark ligger i det nordøstlige Alberta og det sørlige Nordvestterritoriene og er den største nasjonalparken i Canada med sine 44 807 km². Parken ble etablert i 1922 for å beskytte verdens største flokk med skogsbison som fremdeles ikke er satt i fangenskap. Foreløpig er bestanden av skogsbison i denne parken anslått til å være på rundt 5 000 individer.Parken varierer i høyde fra 183 meter ved Little Buffalo River til 945 meter i Caribou Mountains. Parken har hovedkvarteret sitt i Fort Smith med et noe mindre satellittkontor i Fort chipewiansk i Alberta. Parken inneholder en av verdens største ferskvannsdeltaer som heter Freden-Athabasca Delta. Wood Buffalo nasjonalpark inneholder et stort utvalg av ville dyrearter, for eksempel elg, svartbjørn, ulv, gaupe, bjørn og snøskohare.
Langt sør i nasjonalparken ble det ved en tilfeldighet i 2007 oppdaget (av forskere som studerte satellittbilder fra Google Earth) en beverdemning på hele 850 m. Demningen er anslått til å være verdens største beverdemning, og forskerne tror at byggingen kan ha pågått siden rundt 1975. Området er imidlertid så øde og fjernt fra folk og veier, at ingen hadde tatt seg fram dit før i 2014.Denne nasjonalparken ble utpekt som en del av UNESCOs verdensarvliste i 1983 på grunn av det biologiske mangfoldet i Peace-Athabasca-deltaet som er ett av verdens største innlandsdeltaer, samt befolkningen av villbisoner.


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(en) Wood Buffalo National Park – kategori av bilder, video eller lyd på Commons 
(en) Wood Buffalo National Park – galleri av bilder, video eller lyd på Commons
Støylsnestunnelen

Støylsnestunnelen var en 2630 meter lang tunnel på riksvei 5 i Sunnfjord kommune i Vestland. Tunnelen gikk mellom Lunde og Føreneset i Kjøsnesfjorden, og erstattet den rasfarlige gamle veien. Byggingen startet 17. august 2007 og tunnelen ble åpnet 2. november 2009. Den ble stengt i 2022. Den er en del av Kjøsnestunnelen til svingen ved vestenden, der ny tunnel går rett frem, mens den tidligere utgangen er rømningsvei
Vegvesenet har forlenget tunnelen til Kjøsnes, slik at den blir over åtte kilometer lang. Bakgrunnen er at eksisterende vei langs Kjøsnesfjorden er utsatt for mange skred. Den nye tunnelen blir omtalt som Kjøsnestunnelen. Anleggsarbeidet ble innledet høsten 2019 og skal åpne 09.11.22. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til denne ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.NRK sendte i 2018 programserien Overleverne, der en av historiene handlet om en mann som overlevde ras på vegen som tunnelen erstatter.
I juli 2021 ble bildene vist nedenfor tatt fra vegen som tunnelen erstatter.


== Se også ==
Veitunneler i Norge
Liste over veitunneler i Norge


== Referanser ==


== Kilder ==
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 243, 249 og 255


== Eksterne lenker ==
Sog og Fjordane Fylkesarkiv: Naustdalstunnelen
Ehrlichia

Ehrlichia er en slekt bakterier i ordenen rickettsiales som overføres til mennesker ved flåttbitt. Flere arter kan forårsake infeksjon (Ehrlichiose) hos mennesker. Slekten har navn etter den tyske mikrobiologen og nobelprisvinneren Paul Ehrlich (1854–1915). Ehrlichiose er ikke zoonotisk, dvs at den ikke smitter fra dyr til mennesker, kun via flåttbitt.


== Historikk ==
Sykdommen ble først påvist i Sør-Afrika på 1800-tallet. At flått var smittekilden ble første gang påvist i 1900. Selve organismen ble påvist i 1925 da den ble klassifisert som en rickettsia. Den fikk opprinnelig navnet Rickettsia ruminantium. I 1945 ble det utviklet en behandling for å immunisere husdyr. Dette er fortsatt den eneste tilgjengelige «vaksine». I 1985 klarte man for første gang å dyrke ehrlichiabakterien i vevskultur.
Ehrlichiose ble først beskrevet av den norske legen Johan Bakken i USA i 1994. Det første dokumenterte tilfellet i Europa ble oppdaget i Slovenia i 1997. De første tilfellene i Norge ble beskrevet i 1998. De første svenske tilfellene av human granulocytær ehrlichiose ble beskrevet i 1999. 
Sykdommen arter seg vanligst som en akutt, febril tilstand med hodepine og muskelsmerter som de vanligste kliniske funn, men nedsatt matlyst, kvalme, leddsmerter og tørrhoste forekommer hyppig. Ubehandlet kan sykdommen vare i uker. Et alvorlig, sepsisliknende sykdomsbilde med dødelig utgang forekommer hos under 2 % av pasientene, da spesielt blant eldre mennesker. 
I en norsk, seroepidemiologisk studie ble det funnet at 10 % av pasienter med sikker borreliose også hadde antistoffer også mot ehrlichioseagens.Human granulocytær ehrlichiose skyldes en rickettsiabakterie som i dag har navnet Anaplasma phagocytophilum (tidligere kalt Ehrlichia equi eller Ehrlichia phagocytophila). Sykdommen betegnes i dag Human granulocytær anaplasmose.


== Se også ==
Anaplasmose


== Referanser ==
Head-Smashed-In Buffalo Jump

Head-Smashed-In Buffalo Jump er en nasjonalpark som ligger i den canadiske provinsen Alberta ved foten av fjellet Rocky Mountains. Parken ble satt opp på UNESCOs liste over verdens kultur- og naturarvsteder i 1981 på grunn av sitt vitnesbyrd angående forhistorisk liv og urfolkets skikker.
The Buffalo Jump ble brukt i flere 1000 år av urfolk som drepte bøffel på disse slettene ved å jage dem utenfor de minst 10 meter dype klippene. Head-Smashed-In ble forlatt i løpet av det 19. århundre etter den første europeiske kontakten med urbefolkningen i området. Stedet ble først nedtegnet på et kart av europeiske oppdagelsesreisende på 1880-tallet.
Keijo Virtanen

Keijo Aarre Virtanen (født 28. august 1945 i Nådendal) er en finsk historiker og dr.philos. Han ble tilknyttet Åbo universitet i 1970. Tjue år senere ble han professor i kulturhistorie, og fra 1997 til 2012 var han rektor ved universitetet.


== Publikasjoner ==
Amerikkalaisen kulttuurin leviäminen Suomeen (1980, med Esko Heikkonen)
Uuden maailman jättiläinen (1991, med Reino Kero og Auvo Kostiainen)


== Kilder ==
Uppslagsverket Finland, 5 (2007)
Quseir Amra

Quseir Amra (arabisk: قصر عمرة, Qaṣr ‘Amrah), også transkribert som Qasr Amra eller Qusayr Amra, er den best kjente ørkenfestningen, i det østlige Jordan. Det ble bygd tidlig på 700-tallet, en gang mellom 723 og 743, av Walid Ibn Yazid, den framtidige umajjadekalifen Al-Walīd II, da hans dominans av regionen var voksende på denne tiden. Det er betraktet som en av de viktigste eksemplene på islamsk arkitektur. Oppdagelsen av en inskripsjon under restaureringsarbeid i 2012 har gitt muligheten for mer nøyaktig datering av strukturen.
Bygningen er faktisk levningen av et større kompleks som omfattet det faktiske festningen, hvor det bare fundamentet gjenstår. Hva som er igjen i dag er et lite landlig bokvarter, ment som en kongelig feriebolig, og uten noen militær funksjon. Det er mest kjent for freskoer som fortsatt finnes i taket på innsiden av bygningen. Det avbilder, blant annet, en gruppe herskere, jakt, nakne kvinner, og over badekammeret, en nøyaktig representasjon av dyrekretsen. Gruppen av herskere kalles de seks konger som står i to rader av tre. Fire av de seks har inskripsjoner på arabisk og gresk som blant annet identifiserer den vestgotiske Roderik av Hispania. En annen er Negus, konge av det etiopiske kongeriket Aksum. Maleriet er nå hardt skadet og antatt malt mellom 710 og 750. Samlet sett har dette ført til at UNESCO har erklært det som en del av verdensarven i 1985, som ett av fem verdensarvsteder i Jordan. Statusen som verdensarv og dets lokalisering langs Jordans viktige østvestlige motorvei og at det ligger relativt nært hovedstaden Amman, har gjort stedet til et attraktivt turistmål.


== Historie ==
Palasset ble bygd under Umayyadene, trolig under kalifen Walid I i begynnelsen av 700-tallet (sannsynligvis mellom 711 og 715). Den forlatte bygningen ble gjenoppdaget av den østerriksk-ungarske Alois Musil i 1898.
Palasset utgjør et av de viktigste eksemplene på tidlig islamsk kunst og arkitektur.


== Bygningen ==
Palasset består av en sentral hall, noen siderom, et badehuskompleks med et vannsystem. Veggene er utsmykket med fresker som forestiller jaktscener, badescener, håndverk, nakne kvinner samt erotiske scener.


== Gjenoppdagelse ==
De forlatte restene ble gjenoppdaget at den tsjekkisk-østerrikske prest og orientalisten Alois Musil i 1898, og stedet ble kjent ved hans publikasjoner, med tegninger av de storslagne freskene.

Quseir Amra
		
		
		
		
		
		
		


== Referanser ==


== Eksterne lenker ==
UNESCO verdensarv Quseir Amra
om Quseir Amra
Bakerløkka

Bakerløkka er det parklignende området utenfor Asker kulturhus i Asker sentrum. Navnet Bakerløkka henviser til bakeriene som historisk sett har vært knyttet til denne delen av Asker sentrum. 
Parken var siste og tredje etappe i et byutviklingsprosjekt kalt «Torget, strøket og vannet» som ble påbegynt i november 1990. Bakerløkka representerer vannet i form av et grunt vannbasseng. Parken ble ferdigstilt i 2001 og offisielt åpnet 15. september samme år. Utsmykningen var gjenstand for stor debatt lokalt, ikke minst på grunn av store kostnader for kommunen.
Parkens areal er omtrent 1800 kvm og består av 800 kvm tredekke, 500 kvm grøntområde og et basseng på omtrent 250 kvm. Resten av området er belagt med granitt, samt områdets hovedinstallasjon: «Askerpyramiden». Pyramiden beskriver Askers geologiske historie og er satt sammen med ulike lag med steinsortene Granitt og Gneis i ulike fargenyanser. Arkitekt for anlegget var Økaw arkitekter AS og 13.3 Landskapsarkitekter AS.
Høsten 2006 ble utsmykkingen «Don’t be a Stranger» av Irene Nordli avduket på plassen utenfor hovedinngangen til Asker Kulturhus. 


== Kilder ==
Kommunens presentasjonsbrosjyre av Bakerløkka fra 2001
Skipper Clement

Klemen Andersen «Skipper Clement» (født 13. november 1485, død 9. september 1536) var en dansk fribytter og tilhenger av Christian II. 
Han ble født i Vedsted, Vendsyssel i en selveierbondefamilie. Han ble kjøpmann i Aalborg og senere skipper og viseadmiral under Christian II. I 1525 gjorde han mytteri mot Frederik I og ble kaper i Christian IIs tjeneste. Deretter sluttet han seg til grev Christoffer av Oldenburg og Lübeck.
I 1534 reiste skipper Clement de jyske bøndene til opprør til fordel for Christian II. Bondeopprøret er blitt kjent som Klement-feiden og var en del av borgerkrigen grevefeiden i 1534–36. Forsterket med landsknekter fra grev Christoffer beseiret  Clements bondehær den jyske adelshæren den 16. oktober 1534. Adelshæren var sendt ut for å knuse opprøret. Slaget sto nær Aalborg litt nord for Svenstrup. 14 fremtredende jyske adelsmenn og et ukjent antall fotfolk falt på adelshærens side. I et par måneder behersket de opprørske bøndene store deler av Nørrejylland. Christian IIIs hærfører Johan Rantzau presset i løpet av høsten opprørshæren tilbake til Aalborg, som ble stormet og plyndret den 18. desember 1534. Clement ble kort tid etter pågrepet i Storvorde øst for Aalborg. Han satt blant annet fengslet på Koldinghus inntil han ble halshugget, partert og steilet ved Viborg landsting den 8. september 1536.


== Eksterne lenker ==
(en) Skipper Clement – kategori av bilder, video eller lyd på Commons 
Biografi i Dansk Biografisk Leksikon
D. J. Campbell

Dudley Junior «D.J.» Campbell (født 12. november 1981 i London) er en engelsk fotballspiller som for øyeblikket er kontraktsløs. Campbell har spilt for en rekke engelske klubber i de øvre divisjoner.


== Klubbkarriere ==
Campbell ble født i London, men startet karrieren i Aston Villa som juniorspiller, men fikk aldri kontrakt med dem. I 2000 gikk han til non-league fotball med Isthmian League Premier Division-klubben Chesham United FC og scoret 16 mål på 29 kamper. Den 20. mai 2001 gikk han til Conference League-klubben Stevenage Borough FC. På to år i klubben spilte han 23 kamper og scoret 3 mål. I august 2002 ble Campbell plassert på transferlisten etter eget ønske. Han ble lånt ut til Isthmian League Premier Division-klubben Billericay Town FC. 
Den 4. februar gikk han gratis til Yeading FC, som spilte i Isthmian League Division One North. Der ble han umiddelbar suksess og scoret totalt 83 mål på 109 kamper.
Den 7. juni 2005 gikk han til Brentford FC i League One på en 1-årskontrakt med mulighet for forlengelse for 5000£. Der scoret han 12 mål på 28 kamper for Bradford, før turen i januar gikk videre til Premier League klubben Birmingham City FC for 500 000£. Han gjorde debuten sin den 4. februar mot Arsenal FC, da han kom inn som innbytter og spilte de siste 20 minuttene.


== Referanser ==


== Eksterne lenker ==
(en) D. J. Campbell – Transfermarkt 
(en) D. J. Campbell – Soccerbase.com 
(en) D. J. Campbell – Soccerway 
(en) D. J. Campbell – PlaymakerStats.com
Barnatro

«Barnatro» eller «Har du kvar din barnatro» er en svensk åndelig sang skrevet en sommerdag i 1929 av musikeren Ejnar Westling.Westling var medlem av Frelsesarmeens musikkorps i Ljusdal i 1909, hvor han allerede som fjortenåring skrev sin første kjente komposisjon «O själ, du som vandrar din väg framåt».
Han kom bort fra det kristne miljøet etter skolegangen og militærtjenesten. Ved en tilfeldighet gikk han inn i én av Frelsesarmeens lokaler i Stockholm, hvor en kvinnelig frelsesoffiser nettopp fremførte sangen «O själ...», den sangen han selv hadde skrevet som fjortenåring. Han stod som forsteinet og hørte sangen bli sunget ferdig, hvorpå han ruste i vei derfra. Dagen etter søkte han opp offiseren og overrekte henne «Barnatro», som han hadde skrevet om natten, hvorpå han forlot henne.
I 1934 solgte han sangen til en forlegger for femti kroner under psevdonymet Gunnar Dahl. Lapp-Lisa (Anna-Lisa Öst) tok opp «Barnatro» på sitt repertoar i 1936. I september samme år spilte Öst, Walfred Andersen (fiolin), Willard Ringstrand (piano) inn den på Sonoras religiøse undermerke Sonata. Den ble utgitt som Sonata 62. Innspillingen ble en salgsfremgang, som savner sidestykke, og hadde ved avviklingen av Sonora i 1958 solgt i mer enn 85.000 eksemplarer. I 1954 gjorde Lapp-Lisa, datteren Siv, strengetrio en nyinnspilling på merket Cupol. Den ble utgitt som Cupol 4862.Gustaf Holm med Frälsingsarméns barnkör, Dir.: Paul Anefelt, spilte den inn i Stockholm 13. mai 1947. Den ble utgitt på 78-platene His Master's Voice X 7369 (i Sverige) og på His Master's Voice A.L. 2974 (i Norge).
I.M.s og Luth. Missionsforenings strengekor Solist: Inger Freltoft Dir: Thomas Evald har også spilt inn sangen. Den ble utgitt på 78-platen Nomi Nr. 4.
Anne Lofthus m. gitar og Hammond-orgel spilte inn sin versjon 1. februar 1965. Den ble utgitt på EP-platen Harmoni HEP 229.
Til tross for at sangen er så alment kjent finnes den bare med i få svenske salmebøker, nemlig den laestadianske Sions Sånger 1952, Sions Sånger 1981 og Frelsesarmeens Sångboken 1998.
Foruten Lapp-Lisas fremførelser har sangen også blitt utgitt på LP-platen Tjyvballader och barnatro av Jailbird Singers.
Den svenske hardrockgruppen Black Ingvars spilte inn «Barnatro» på albumet Heaven Metal (Independent Records POOLCD016) fra 1999.Rita Engebretsen og Helge Borglund sang den inn på platen Frem fra Glemselen kap.15 i 1985, og fremførte den også på TV


== Norsk versjon ==
Torleif Larssen har skrevet en norsk tekst. Den norske tittelen er «Barnetro».


=== Innspillinger ===


== Referanser ==
http://www.kpk.no/index.cgi?art=5882
Realfagbygget (Universitetet i Bergen)

Realfagbygget ved Universitetet i Bergen ligger i Allegaten 41 på Nygårdshøyden, like ved Nygårdsparken. Bygningen er en del av Det matematisk-naturvitenskapelige fakultet ved Universitetet i Bergen.
Universitetets arealstrategi var å samle flere funksjoner og fagmiljøer under ett tak. Bygningen ble tegnet av arkitekt Harald Ramm Østgaard og oppført mellom 1963-1977. Realfagbygget er et av landets største enkeltstående bygninger med sine 47000 kvadratmeter bruksflate fordelt på 7 etasjer. For at bygningen ikke skulle virke for dominerende ble hovedfasaden trukket bort fra gaten og sokkelen kledd med naturstein. Bygningen regnes som et av de beste eksempel på brutalistisk arkitektur i Bergen. Østgaard skal etter eget utsagn ha vært inspirert av den japanske arkitekten Kunio Maekawa som han fikk nærmere kjennskap til under en studiereise til Japan. Utearealene ble utført av landskapsarkitekt Endre Vik.


== Eksterne lenker ==
Docomomo – Realfagbygget
Landsverneplan for Kunnskapsdepartementet
Bergen byarkiv